NEUVOSTON ASETUS (EY) N:o 1853/96,
annettu 24 päivänä syyskuuta 1996,
tietyistä Puolan lipun alla purjehtiviin aluksiin sovellettavista kalavarojen säilyttämis- ja hoitotoimenpiteistä vuodeksi 1996 annetun asetuksen (EY) N:o 3088/95 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
vuoden 1994 liittymisasiakirjan 124 artiklan mukaisesti yhteisö hoitaa Ruotsin kuningaskunnan kolmansien maiden kanssa tekemiä kalastussopimuksia,
asetuksella (EY) N:o 3088/95 (2) myönnetään vuodeksi 1996 tietyt pyyntikiintiöt Puolan lipun alla purjehtiville aluksille yhteisön vesillä,
Ruotsin kuningaskunnan ja Puolan tasavallan 1 päivänä helmikuuta 1978 tekemän kalastussopimuksen III artiklassa määrätyn menettelyn mukaisesti yhteisö on neuvotellut edelleen keskinäisistä kalastusoikeuksista vuodeksi 1996; nämä neuvottelut ovat johtaneet 130 tonnin turskakiintiön myöntämiseen Puolalle, ja
olisi säädettävä tällaisten saaliiden pyynnin erityisedellytyksistä,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 3088/95 liitteessä I oleva Puolan saaliskiintiöitä Ruotsin kalastusalueella vuodeksi 1996 koskeva taulukko tämän asetuksen liitteessä olevalla taulukolla.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä syyskuuta 1996.